Mesto Spišská Belá

zastúpené Jozefom Kunom, primátorom mesta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**vyhlasuje**

podľa ustanovenia § 5 zákona NR SR č. 552/2003 Z.z. o výkone práce vo verejnom záujme v znení neskorších predpisov

**výberové konanie na obsadenie pozície**

**príslušníka Mestskej polície v Spišskej Belej**

Pracovný pomer:  1 pracovné miesto na dobu **neurčitú**

Predpokladaný nástup: po dohode (najneskôr od **01. septembra 2021)**

Základné predpoklady:

* úplné stredné vzdelanie
* vek – starší ako 21 rokov
* bezúhonnosť
* zdravotná, fyzická a duševná spôsobilosť pre prácu v mestskej polície
* znalosť práce s PC (Microsoft Excel a Word)
* vodičský preukaz skupiny „B“

Ďalšie predpoklady:

* komunikatívne a organizačné schopnosti
* zodpovednosť, samostatnosť a flexibilita
* tímová práca

Vítané doklady a odbornosti:

* osvedčenie o odbornej spôsobilosti pre výkon plnenia úloh mestského policajta alebo splnenie podmienok na udelenie osvedčenia o odbornej spôsobilosti
* zbrojný preukaz na skupinu „C“
* znalosť platných právnych predpisov vzťahujúcich sa na činnosť MP (napr. zákon o obecnej polícii, zákon o priestupkoch, zákon o správnom konaní, zákon o slobodnom prístupe k informáciám

Prihlášky uchádzačov musia obsahovať:

* prihláška na výberové konanie musí obsahovať: meno, priezvisko, dátum narodenia, adresu bydliska, telefónny kontakt a e-mailovú adresu
* dokladu o najvyššom dosiahnutom vzdelaní – originál, alebo overená fotokópia takéhoto dokladu
* stručný profesijný životopis
* výpis z registra trestov nie starší ako 3 mesiace
* lekársky posudok o telesnej a duševnej spôsobilosti na výkon funkcie príslušníka MsP nie starší ako 3  mesiace
* fotokópia zbrojného preukazu (ak je držiteľom)
* fotokópia vodičského preukazu
* písomný súhlas na spracovanie osobných údajov pre potreby výberového konania   
  v zmysle zákona č.18/2018  Z.z. o ochrane osobných údajov.

Uchádzači, ktorí do 25. augusta 2021 splnia kvalifikačné a iné odborné kritériá a predpoklady a v stanovenom termíne predložia všetky povinné písomné podklady a prílohy, budú na výberové konanie pozvaní písomne, najmenej 10 kalendárnych dní pred jeho konaním.

**Vyhlasovateľ si vyhradzuje právo neuzatvoriť pracovnú zmluvu so žiadnym z uchádzačov vo výberovom konaní.**

**Termín doručenia  prihlášky je do 25. augusta 2021, do 14.00 hod.**

Prihlášky zasielajte na adresu: Mestský úrad Spišská Belá, Petzvalova 18, 059 01 Spišská Belá (na obálku napíšte „Výberové konanie - príslušník MP“)

 V Spišskej Belej dňa 04.08.2021

**Jozef Kuna**

**primátor mesta**

**Zverejnené na úradnej tabuli: 04.08.2021**